CELEX: 62016TN0012
Language: hu
Date: 2016-01-15 00:00:00
Title: T-12/16. sz. ügy: 2016. január 15-én benyújtott kereset – Szlovénia kontra Bizottság

14.3.2016   
            
            
               HU
            
            
               Az Európai Unió Hivatalos Lapja
            
            
               C 98/54
            
         2016. január 15-én benyújtott kereset – Szlovénia kontra Bizottság
   (T-12/16. sz. ügy)
   (2016/C 098/69)
   Az eljárás nyelve: szlovén
   
      Felek
   
   
      Felperes: Szlovén Köztársaság (képviselő: L. Bembič meghatalmazott)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2015. november 13-i (EU) 2015/2098 bizottság végrehajtási határozatot (az értesítés a C(2015) 7716. számú dokumentummal történt; HL L 33., 35. o.) a Szlovén Köztársaságra, különösen pedig a következőkre vonatkozó részében:
               a mesterségesen létrehozott mezőgazdasági parcellákra vonatkozó ellenőrzési (vagy adminisztratív ellenőrzési) eljárások hiánya, amely parcellák tekintetében elfogadásra került a szóban forgó, termeléshez nem kötődő közvetlen támogatások kiigazítása 42 615,90 EUR-nak megfelelő összegben a 2013. pénzügyi év (2012. igénylési év) tekintetében, 45 519,08 EUR-nak megfelelő összegben a 2014. pénzügyi év (2013. igénylési év), valamint 34 211,94 EUR-nak megfelelő összegben a 2015. pénzügyi év (204. igénylési év) tekintetében;
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes három jogalapra hivatkozik, amelyek a mezőgazdasági parcellák ellenőrzésén, illetve nyilvánvaló értékelési hibán, a határozat indokolásának hiányán, valamint a jogszerűség elvének megsértésén alapulnak.
   A felperes szerint a Bizottság tévesen állapította meg, hogy Szlovéniában még nem létezik a támogatható minimális területek elégséges ellenőrzési rendszere. E tekintetben a felperes arra hivatkozik, hogy a kisméretű mezőgazdasági parcellák Szlovéniában a természeti jellemzők és a mezőgazdasági struktúrák történeti felaprózódásának következményei. Ezenfelül, az említett területeket nem mesterségesen hozták létre a támogatási rendszerek támogatásai elnyerése követelményeinek való megfelelés érdekében. Végezetül, a vizsgálat során a Bizottság nem tár fel, illetve nem bizonyított semmiféle jogsértést, mivel a szóban forgó területek közül mindegyik megfelel a mezőgazdasági terület és a mezőgazdasági parcella meghatározásához szükséges követelményeknek.